

**БОСНА И ХЕРЦЕГОВИНА**

**ФЕДЕРАЦИЈА БОСНЕ И ХЕРЦЕГОВИНЕ**

**БОСАНСКО-ПОДРИЊСКИ КАНТОН ГОРАЖДЕ**

МИНИСТАРСТВО ЗА ОБРАЗОВАЊЕ, МЛАДЕ, НАУКУ,

КУЛТУРУ И СПОРТ

BOSNA I HERCEGOVINA

FEDERACIJA BOSNE I HERCEGOVINE

BOSANSKO-PODRINJSKI KANTON GORAŽDE

MINISTARSTVO ZA OBRAZOVANJE, MLADE, NAUKU, KULTURU I SPORT

BOSNIA AND HERZEGOVINA

FEDERATION OF BOSNIA AND HERZEGOVINA

BOSNIAN-PODRINJE CANTON GORAZDE

MINISTRY OF EDUCATION, SCIENCE, YOUTH,

CULTURE AND SPORT

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(„Službene novine Bosansko-podrinjskog kantona Goražde“ br. 10/23)

Na osnovu člana 79. Zakona o osnovnom odgoju i obrazovanju (“Službene novine Bosansko-podrinjskog kantona Goražde” br. 5/16 i 09/20), člana 124. Zakona o srednjem obrazovanju i odgoju (“Službene novine Bosansko – podrinjskog kantona Goražde” broj: 10/11, 05/16 i 09/20), te člana 49. Zakona o predškolskom odgoju i obrazovanju Bosansko - podrinjskog kantona Goražde (“Službene novine Bosansko-podrinjskog kantona Goražde” br. 15/09 i 7/14), Ministarstvo za obrazovanje, mlade, nauku, kulturu i sport Bosansko-podrinjskog kantona Goražde **d o n o s i :**

**PRAVILNIK**

**o izmjenama i dopunama Pravilnika o praćenju, ocjenjivanju rada i sticanju stručnih zvanja nastavnika, stručnih saradnika i saradnika u osnovnim i srednjim školama te odgajatelja u ustanovama za predškolski odgoj i obrazovanje Bosansko-podrinjskog kantona Goražde**



U Pravilniku o praćenju, ocjenjivanju rada i sticanju stručnih zvanja nastavnika, stručnih saradnika i saradnika u osnovnim i srednjim školama te odgajatelja u ustanovama za predškolski odgoj i obrazovanje Bosansko-podrinjskog kantona Goražde („Službene novine Bosansko-podrinjskog kantona Goražde“ br. 2/17) u članu 4. stav (2) mijenja se i glasi:

“(2) Metodologije iz stava 1. ovog člana su date na sljedećim obrascima: obrazac PZ 5, PZ 5.a, PZ 5.b i PZ 5.c (nastavnici osnovnih i srednjih škola), obrazac PZ 6, PZ 6.a, PZ 6.b i PZ 6.c (pedagozi), obrazac PZ 7 i PZ 7.a (odgajatelji), obrazac PZ 8, PZ 8.a, PZ 8.b i PZ 8.c (defektolozi i defektolozi-asistenti u nastavi), obrazac PZ 9 i PZ 9.a (bibliotekari), obrazac PZ 10 i PZ 10.a (socijalni radnici), koji su sastavni dio ovog Pravilnika”.

**Član 2.**

U članu 5.stav (1) tačka f) mijenja se i glasi:

„f) uvjerenja, odnosno certifikati o prisustvu seminarima, edukacijama, obukama i sl. u organizaciji Ministarstva za obrazovanje, mlade, nauku, kulturu i sport i Pedagoškog zavoda, ali i drugim vidovima formalnog i neformalnog obrazovanja i stručnog usavršavanja bitnim za odgojno-obrazovni rad u skladu sa opisom poslova i radnih zadataka. Za seminare, edukacije, obuke i sl. koje organizuje Pedagoški zavod uvjerenja se izdaju na obrascu PZ 12, koji je sastavni dio ovog Pravilnika;”

Stav (2) mijenja se i glasi:

„(2) Svi dokumenti odloženi u dosije moraju biti potpisani od strane ovlaštene osobe (direktor ili pomoćnik direktora) i ovjereni pečatom škole, odnosno ustanove za predškolski odgoj i obrazovanje.”

**Član 3.**

Član 8. mijenja se i glasi:

„Član 8.

“(1) Pedagoški zavod i direktor škole, odnosno ustanove za predškolski odgoj i obrazovanje su dužni nastavniku, stručnom saradniku, saradniku i odgajatelju najaviti posjetu najmanje dva dana ranije.

(2) Rad nastavnika, stručnih saradnika i odgajatelja Pedagoški zavod prati kroz posjete časovima redovne nastave, časovima odjeljenske zajednice, vannastavnih aktivnosti, dodatne i dopunske nastave te uvidom u službenu dokumentaciju i evidenciju, a vrednuje posjetom času redovne nastave.

(3) Nakon posjete času redovne nastave, predstavnik Pedagoškog zavoda u prisustvu direktora škole/predškolske ustanove i nastavnika, stručnog saradnika, saradnika ili odgajatelja čiji se rad prati i vrednuje vrši detaljnu evaluaciju i analizu časa na kojem je prisustvovao. Prilikom evaluacije i analize časa, direktor škole/predškolske ustanove je dužan predočiti svu traženu pedagošku dokumentaciju i evidenciju koja se tiče rada nastavnika, stručnog saradnika, saradnika ili odgajatelja čiji se rad prati i vrednuje.

(4) Ukoliko lica iz stava (1) ovog člana, kao i lica iz člana 3. stav (1) ovog Pravilnika prilikom praćenja i vrednovanja rada od strane Pedagoškog zavoda ostvare manje od 80 bodova, direktor škole i Pedagoški zavod su dužni u roku od 30 dana obaviti savjetodavno – instruktivni rad i dati pisane preporuke za unapređenje rada.

(5) Praćenje realizacije preporuka iz stava (4) ovog člana vršit će direktor škole i Pedagoški zavod najmanje tri puta u toku školske godine, odnosno do momenta otklanjanja uočenih nedostataka definisanih u preporukama za unapređenje rada.

**Član 4.**

Ovaj Pravilnik stupa na snagu danom donošenja, a naknadno će se objaviti u “Službenim novinama Bosansko-podrinjskog kantona Goražde”.

**Broj: 10-34-2664-1/23 M I N I S T A R**

**28.08.2023.godine**

**Goražde Adisa Alikadić-Herić**